題溫泉
作者：魏了翁
朝代：宋

paragraphs: 廬山一滴水，雕盡詩人腸。
道傍有溫泉，恝然如遺忘。
淺夫既閣筆，知士亦括囊。
或云匪難知，水火互陰陽。
水根於天一，至陽所潜藏。
所以井生熒，亦有泉如湯。
吾嘗謂或言，子語未精詳。
水實含內景，火乃無寒光。
水將而不迎，火迎而不將。
君看月受日，又驗坤含章。
吾言與邵語，或可補詩亡。